d7d8d65f31af86b2714de4b9df1fdd47
Ποια είναι τα κατάλληλα γυαλιά για την πρεσβυωπία;
matakia.gr
2019.47
Οι πολυεστιακοί φακοί (κρυστάλλινοι ή και οργανικοί) των γυαλιών οράσεως επιτυγχάνουν την ομαλή μετάβαση από την μακρινή, στη μεσαία και μετά στην κοντινή όραση έχοντας **διαφορετικούς βαθμούς σε μόνο έναν φακό**. Κατά συνέπεια εξασφαλίζουν διαυγή εικόνα σε όλες αυτές τις αποστάσεις. Η κύρια ιδέα της λειτουργίας τους δεν είναι περίπλοκη και είναι απολύτως συγχρονισμένη με τις κινήσεις των ματιών σας. Τα πολυεστιακά γυαλιά λοιπόν θεωρούνται ό,τι πιο κοντινό στη φυσιολογική όραση μετά την εμφάνιση της πρεσβυωπίας.


**Ο φακός τους
χωρίζεται σε τρεις ζώνες.**


* **Το πάνω πεδίο
όρασης.** Είναι υπεύθυνο για την διαυγή μακρινή σας όραση, κατάλληλο για περπάτημα, οδήγηση.
* **Το ενδιάμεσο
πεδίο όρασης, μεταξύ 1 μέτρου και 40 εκατοστών.** Βοηθά να διακρίνετε ευκρινώς τα αντικείμενα που βρίσκονται σε μεσαία απόσταση, κατάλληλο για τον υπολογιστή, μαγείρεμα  κ.λ.π.
* **Το κάτω πεδίο
όρασης.** Σας επιτρέπει να βλέπετε καθαρά τα κοντινά αντικείμενα, κατάλληλο για διάβασμα.


Τα πολυεστιακά γυαλιά οράσεως μεταβάλλουν τη δύναμη του φακού από πάνω προς τα κάτω κι έχουν εξελιχθεί τα τελευταία χρόνια τόσο πολύ, ώστε όχι μόνο με ένα ζευγάρι να εξασφαλίζετε ακριβή όραση σε όλες τις αποστάσεις, αλλά και να καλύπτετε επιτυχώς το κομμάτι το αισθητικό, αφού δεν υπάρχει διαχωριστική γραμμή μεταξύ κοντινής και μακρινής εστίας.


97ee62d5468f65b7c6f64e1f1e421d0e
Ποια τα πλεονεκτήματα των πολυεστιακών γυαλιών οράσεως;
matakia.gr
2019.47
* Το ενδιάμεσο πεδίο όρασης που έχει σχεδιαστεί σαν ‘’κανάλι’’  δίνει το πλεονέκτημα **μεσαίας όρασης** που δεν συναντάμε στα διπλεστιακά γυαλιά.
* Με ένα **μόνο ζευγάρι γυαλιών** έχετε πλέον ξεμπερδέψει με το πρόβλημα της όρασης σε όλες τις αποστάσεις.
* Έχουν εξελιχθεί τόσο πολύ που είναι **ιδιαιτέρως κομψά**.
* Εάν ξεκινήσετε τη χρήση τους με το που εμφανιστεί το πρόβλημα της πρεσβυωπίας, **δεν θα χρειαστείτε πολύ χρόνο για να τα συνηθίσετε**.

6dbac5fbd00b48311bdadde20c8f0785
Ποια τα μειονεκτήματα των πολυεστιακών γυαλιών;
matakia.gr
2019.47
Όπως και τα κανονικά γυαλιά οράσεως, έτσι και τα πολυεστιακά γυαλιά έχουν τα μειονεκτήματα τους:


* Υπάρχει ένας **περιορισμός στην ελεύθερη κίνηση των οφθαλμών**. Σε κάποιες δραστηριότητες σας είστε υποχρεωμένοι να κάνετε μια μικρή κίνηση με το κεφάλι προκειμένου να δείτε καθαρά κι όχι μόνο να κινήσετε τα μάτια σας.
* Τα **πεδία όρασης είναι μικρότερα** στις μακρινές και κοντινές αποστάσεις σε σύγκριση με αυτά που προσφέρουν οι μονοεστιακοί φακοί.
* Ο φακός των πολυεστιακών γυαλιών έχει κάποιες οπτικές ιδιότητες που ίσως σας πάρει **λίγο παραπάνω χρόνο να τα συνηθίσετε** στην καθημερινότητά σας.

a55478cf82b5908b958a4bdb8abb4093
Ποιες οι πιο γνωστές κατασκευάστριες εταιρίες πολυεστιακών γυαλιών;
matakia.gr
2019.47
Θα βρείτε πολλές και καλές μάρκες στην αγορά. Κάποιες από αυτές είναι οι ακόλουθες:


* **zeiss**
* **seiko**
* **hoya**
* **essilor**
* **tokai**
* **rodenstock**


Κάθε εταιρία χρησιμοποιεί και διαφορετικά μοντέλα προσαρμογής στους φακούς της και κάθε κατασκευαστής προσφέρει πολλές διαβαθμίσεις ποιότητας προκειμένου να καλυφθούν όλες οι ανάγκες του αγοραστικού κοινού.


Φροντίστε οι φακοί σας να πληρούν στο έπακρο τις δικές σας ιδιαίτερες ανάγκες. Μην επικεντρωθείτε μόνο στην τιμή κι επιλέξετε έχοντας μόνο το οικονομικό κριτήριο τα πιο φθηνά. Πρέπει πάντα να γνωρίζετε τον κατασκευαστή, όταν αγοράζετε γυαλιά οράσεως κι αυτά να συνοδεύονται με κάρτα γνησιότητας.



343f2cd561abebb2a996996d4ba72d9c
Τι διαδικασίες πρέπει να ακολουθήσετε πριν την αγορά πολυεστιακών γυαλιών;
matakia.gr
2019.47
Όταν θα μπείτε στην διαδικασία να κάνετε την έρευνα αγοράς για τα νέα σας γυαλιά να προσέξετε:


* Να έχετε τη **συνταγή** μετά από μία **πολύ πρόσφατη εξέταση** στον οφθαλμίατρό σας. Μην χρησιμοποιήσετε κάποια παλιά συνταγή της διαθλαστικής σας ανωμαλίας. Οι πολυεστιακοί φακοί θέλουν ακρίβεια στους βαθμούς! Έστω και μια ελάχιστη απόκλιση στη μέτρηση θα αποφέρει άσχημο αποτέλεσμα.
* **Το (ελάχιστο) μέγεθος των φακών καθώς και τον σκελετό** που θα επιλέξετε.  Σκεφτείτε ότι η αποστολή τους είναι να καλύψουν την όρασή σας σε μια ποικιλία αποστάσεων! Άρα όσο πιο μεγάλη είναι η επιφάνεια των φακών που θα χρειαστεί να επεξεργαστεί ο ειδικός, τόσο πιο άνετη θα είναι και η προσαρμογή των δικών σας οφθαλμών στην καθημερινότητά σας. Αποφύγετε λοιπόν τα πάρα πολύ μικρά μεγέθη στους φακούς σας. Μια επιλογή που εμείς σας προτείνουμε είναι οι λεγόμενοι ελεύθεροι φακοί. Είναι οι φακοί που δεν περιορίζονται από τον σκελετό κι αν ακόμη το αρχικό τους μέγεθος είναι μικρό ο οπτικός έχει τη δυνατότητα να το μεγαλώσει. Τι κερδίζετε με αυτό;  Ένα αισθητικά καλύτερο αποτέλεσμα στο πρόσωπό σας.
* **Το είδος της εργασίας σας και τον τρόπο ζωής σας.** Εάν για παράδειγμα η εργασία σας απαιτεί να βρίσκεστε για πολλές ώρες μπροστά από μια οθόνη υπολογιστή οι ανάγκες σας είναι εντελώς αλλιώτικες από κάποιον που κάνει χειρωνακτική εργασία ή είναι υποχρεωμένος να οδηγεί για πολλές ώρες. Οι δικές σας ανάγκες είναι αυτές που θα καθορίσουν την επιλογή των φακών, ύστερα από συζήτηση των συνηθειών σας με τους ειδικούς.
* Να θυμάστε ότι οι συγκεκριμένοι φακοί είναι άκρως **ευαίσθητοι.** Δεν αντέχουν σε υπερβολικά υψηλές θερμοκρασίες, οπότε ξεχάστε ότι μπορείτε να πλησιάζετε πολύ κοντά σε ανοιχτό φούρνο ή στις φλόγες του τζακιού σας.

388fd1367eb767ae5bf3a7c5e1574be7
Πώς θα συνηθίσετε τα πολυεστιακά γυαλιά;
matakia.gr
2019.47
* Αρχικά **σταματήστε να κάνετε χρήση και των προηγούμενων γυαλιών** οράσεως σας. Από τη στιγμή που θα σας συνταγογραφήσει ο οφθαλμίατρός σας τα πολυεστιακά γυαλιά θα πρέπει για να τα συνηθίσει το μάτι σας να φοράτε και μόνο αυτά.
* Ο νέος σας σκελετός θα πρέπει να **ταιριάζει απόλυτα στο δικό σας πρόσωπο**. Δεν θα πρέπει ούτε να σας σφίγγει πολύ, ούτε να τον νιώθετε χαλαρό.
* Δώστε στα μάτια σας το **χρόνο που χρειάζεται** για να μάθουν το νέο τρόπο λειτουργίας της όρασης μέσα από τους καινούργιους σας κρυστάλλους.
* Φορέστε τα γυαλιά σας σε **όλη τη διάρκεια της μέρας**. Φροντίστε να κάθονται σωστά και ψηλά στη μύτη σας.
* Τις πρώτες φορές που θα κάνετε χρήση θα ήταν καλό να **περπατήσετε με προσοχή** έχοντας το βλέμμα σας ευθεία μπροστά. Εκεί είναι η σωστή θέση για την ευκρινή όραση της μακρινής απόστασης. Αν μετακινήσετε τα μάτια σας στο πλάι, στα άκρα των γυαλιών ή προς τα κάτω θα νιώσετε ότι αρχίζετε να χάνετε την σαφή εικόνα που είχατε. Το ‘’μυστικό’’ είναι να μάθετε τα μάτια σας να πηγαίνουν αυτομάτως στο σημείο που σας βολεύει για να δείτε σε κοντινή απόσταση.
* Όταν ανεβαίνετε σκαλοπάτια να θυμάστε να **μην κοιτάξετε ποτέ μέσα από το κάτω μέρος του φακού**, αλλά πάντοτε μέσα από το επάνω μέρος του.
* Η πιο μεγάλη αλλαγή από όλες είναι ότι θα χρειαστεί να εκπαιδευτείτε στο να **γυρίζετε κάποιες φορές ολόκληρο το κεφάλι** σας προκειμένου να δείτε ένα αντικείμενο κι όχι μόνο τα μάτια όπως κάνατε μέχρι πριν λίγο καιρό.

bad1b6a0a4a1706a4c1ba8232b03d075
Πως μπορώ να κάνε τεστ καταλληλότητας πολυεστιακών γυαλιών;
matakia.gr
2019.47
Αφού φορέσετε τα γυαλιά σας διαλέξτε ένα αντικείμενο που βρίσκεται σε απόσταση **20 περίπου μέτρων μακριά** από εσάς και κοιτάξτε το. Εάν το βλέπετε καθαρά, τότε είναι κατάλληλα τα γυαλιά σας. Εάν χρειαστεί να χαμηλώστε το κεφάλι σας για να το δείτε ευκρινώς θα πρέπει να αναπροσαρμόσετε τα γυαλιά σας.


Στη συνέχεια προσπαθήστε να δείτε κάτι που βρίσκεται σε κοντινή απόσταση. Αν χαμηλώνετε τα μάτια μόνο, χωρίς να χρειαστεί να σκύψετε, τότε τα γυαλιά σας είναι τα κατάλληλα.


bde98866f29fe35374f086413718cac8
Πόσο κοστίζουν τα πολυεστιακά γυαλιά οράσεως;
matakia.gr
2019.47
Σε γενικές γραμμές τα πολυεστικά γυαλιά έχουν υψηλό κόστος. Υπάρχουν περιπτώσεις που καταστήματα βάζουν προσφορές σε σκελετούς παλιότερων μοντέλων, χωρίς αυτό να σημαίνει ότι αυτοί δεν είναι επώνυμοι και δεν καλύπτουν στο πρακτικό κομμάτι τις ανάγκες σας. Άλλες επιχειρήσεις πάλι προσφέρουν μαζί με κάθε ζεύγος πολυεστιακών φακών κι ένα δεύτερο ζευγάρι δωρεάν.


Η τιμή των πολυεστικών γυαλιών εξαρτάται από διάφορους παράγοντες όπως:


* Το **είδος του σκελετού** που θα επιλέξετε.
* Τη **γενιά** και τον **τύπο** του πολυεστιακού φακού.
* Τη **διαθλαστική ανωμαλία**. Όσο πιο υψηλή είναι αυτή, τόσο πιο αυξημένη θα είναι η τιμή και το κόστος των πολυεστιακών γυαλιών σας. Κι αυτό οφείλεται στο δείκτη διάθλασης, έτσι ώστε τα γυαλιά σας να κατασκευαστούν λεπτότερα για να έχουν πιο κομψό αισθητικό αποτέλεσμα.


Γενικά τα πολυεστιακά γυαλιά κοστίζουν πολύ περισσότερο από τα υπόλοιπα. Αν αναλογιστείτε όμως ότι για να έχετε το ίδιο οπτικό αποτέλεσμα θα χρειαζόσασταν δύο ή και τρία ζευγάρια γυαλιών, τότε σαφώς και συμφέρουν και ταυτόχρονα απαλλάσσουν από το βάλε βγάλε των μεμονωμένων γυαλιών.


Για να έχει απόλυτη επιτυχία ένα ζευγάρι τέτοιων γυαλιών χρειάζονται περίπλοκες εργασίες. Καλό θα ήταν να έχετε κάνει συμφωνία με τον οπτικό σας πώς εάν κάτι πάει στραβά, θα έχετε την ευχέρεια της διόρθωσης ή ακόμη και αντικατάστασης των φακών των πολυεστιακών γυαλιών σας.


0967db536fa9123f60d34e7a1f7eccfc
Ποιοι είναι οι παράγοντες που επηρεάζουν την επιλογή των πολυεστιακών φακών;
matakia.gr
2019.47
Οι καθημερινές σας δραστηριότητες και το επάγγελμά σας σίγουρα επηρεάζουν την επιλογή των γυαλιών σας. Για παράδειγμα το πόσες ώρες την ημέρα χρειάζεται να βρίσκεστε μπροστά από μια οθόνη υπολογιστή.


Επίσης επηρεάζει ο βαθμός της αμετρωπίας σας τόσο για κοντινές και μακρινές αποστάσεις.


c6822ecd32239f3193c5eb546cbc81ee
Πόσο συχνά πρέπει να αλλάζετε τα πολυεστιακά γυαλιά σας;
matakia.gr
2019.47
Η πρεσβυωπία ξεκινά μετά την ηλικία περίπου των **40 χρόνων.** Κάνει την έναρξη της με **+0,50 βαθμούς** συνήθως και ‘’κορυφώνεται’’ στους **+2,50
βαθμούς** στις ηλικίες των **60 με 65 χρόνων.** Από τα 40 έως τα 50 έτη, θα χρειαστεί να αλλάζετε τα γυαλιά σας κάθε 2 με 3 χρόνια, μετά τα 50 έτη η αλλαγή θα γίνεται κατά μέσο όρο κάθε 4 χρόνια.


Η τακτική αλλαγή των γυαλιών αυτών είναι κι ένας επιπλέον λόγος για να μην καταφύγετε σε υπερβολές και να επενδύσετε υπερβολικά χρήματα, όταν τους αγοράζετε, χωρίς αυτό να σημαίνει ότι θα κάνετε εκπτώσεις στην ποιότητά τους.


2b980f2d6fdaca2978264b0fd1027382
Μπορούν οι πολυεστιακοί φακοί να αντικαταστήσουν τα πολυεστιακά γυαλιά οράσεως;
matakia.gr
2019.47
Η απάντηση είναι καταφατική. Εάν για κάποιο λόγο δεν επιθυμείτε να φορέσετε πολυεστιακά γυαλιά η εξέλιξη της τεχνολογίας τα έχει καταφέρει και μπορείτε να βρείτε στην αγορά [πολυεστιακούς φακούς επαφής](https://www.matakia.gr/odigos-agoras/kaliteroi-fakoi-epafis/#i-6) που έχουν ανάλογη λογική χρήσης με εκείνη των γυαλιών οράσεως!


[Εδώ](https://www.matakia.gr/syxnes-erotiseis/polyestiakoi-fakoi-pos-litourgoun/) μπορείτε να διαβάσετε με λεπτομέρειες  **πώς ακριβώς λειτουργούν οι πολυεστιακοί φακοί επαφής,** ποια τα πλεονεκτήματά τους, πώς να εκπαιδεύσετε τα μάτια σας να εστιάζει στο κατάλληλο σημείο του φακού για να επιτυγχάνει πάντα ευκρινή όραση σε όλες τις αποστάσεις και άλλα πολλά.

